Diego Velázquez
Diego Rodríguez de Silva y Velázquez (kastettu 6. kesäkuuta 1599 Sevilla – 6. elokuuta 1660 Madrid) oli espanjalainen taidemaalari. Hänen tunnetuimmat teoksensa ovat muotokuvia ja historiamaalauksia.
Diego Velázquez
Velázquez alkoi opiskella maalaustaidetta 12-vuotiaana. Hän opiskeli huomattavien maalarien Francisco de Herreran ja Francisco Pachecon opissa. Velázquez läpäisi mestarimaalarin tutkinnon 17-vuotiaana vuonna 1617. Velázquez meni naimisiin opettajansa Pachecon tyttären Juanan kanssa vuonna 1618. He saivat kaksi tytärtä, joista Francisca (s. 1619) selvisi aikuisikään.